Αυξήθηκε κατά 0,7% η δύναμη του ελληνικού στόλου τον Οκτώβριο του 2017

Αύξηση 0,7% σημείωσε η δύναμη του ελληνικού εμπορικού στόλου (πλοία 100 κόρων και άνω) τον Οκτώβριο εφέτος σε σύγκριση με την αντίστοιχη δύναμη του Οκτωβρίου 2016, ενώ αύξηση 0,3% είχε καταγραφεί και κατά την αντίστοιχη σύγκριση το 2016 προς το 2015, και πλέον αριθμεί 1.852 πλοία.

Σύμφωνα επίσης με την ΕΛΣΤΑΤ, η ολική χωρητικότητα του ελληνικού εμπορικού στόλου (πλοία 100 κόρων και άνω) ανήλθε σε 44.555.059 κόρους τον Οκτώβριο 2017 και παρουσίασε αύξηση 0,5% σε σύγκριση με την αντίστοιχη χωρητικότητα του Οκτωβρίου 2016, ενώ αύξηση 0,6% είχε σημειωθεί κατά την αντίστοιχη σύγκριση το 2016 προς το 2015.

ΑΠΕ – ΜΠΕ